Sinque Tere
E sinque tére, Çinque Tære in zeneise, l'en 5 paisi 'nsa costa ligure de levante: Rimasuu, Manaéa, Curniggia, Vernassa, Muntarussu.
E sinque tére l'en divise 'nte 3 cümun-i ch'i fan parte d'en parcu nasiunale. U territoriu dee 5 tére i parta da'r Munte Negru (surve a Rimasuu) e i riva â Pünta Mescu (surve Muntarussu). I cian l'en a particularitá dee 5 tére. Chi a ghe gressa l'üa gianca (ma se treva fina 'n po de üa negra) ca serva pee fa 'r vin Doc e u schiacchetrá, en vin duse daa sona. Portovenere, e Sinque Tére, Palmaria, Tino e Tinetto sun patrimonniu de l'umanitá (UNESCO).
Muntarussu[Càngia | modifica sorgente]
Muntarussu l'é 'r paise ciü versu ovest dee 5 Tere e l'é l'ünicu paise 'n cián e cun na spiaggia grande e attressá. I l'é divisu 'n te 2 parti: Fegina e ´r paise vecciu.
Vernassa[Càngia | modifica sorgente]
Vernassa l'é u segundu paise vegnindu da Zena. Chi, a gh'é 'r cümun, 2 giese e na ciassa centráa. En sima a u paise se treva 'n casté cüstrüi dai Zenezi.
Curniggia[Càngia | modifica sorgente]
Curniggia l'é 'r ciü picenin dii paesi dee 5 terre e se treva 'n s'en munte a 90 metri d'autëssa e a l´é parte d'er cümun de Vernassa. Pe rivâ a curniggia dâ stasiún a gh'é na scainá de 377 scainni.
Manaéa[Càngia | modifica sorgente]
Manaéa l'é 'r segundu paise ciü picenin dee 5 Tere. Da chi, a parta a famusa Via dell'amuu c'a te porta a Rimasuu. 'N tu mese de dezëmbre aa Manaea se pé miâ 'r presepe ciü grande der mundu, fattu cun ciü de 300 statue illüminá.
Rimasuu[Càngia | modifica sorgente]
Rimasuu l'é 'r paise ciü visin aa Speza. Er paise l'é sta funda 'n tu XIII seculu e i se treva enturnu a 'r Canâ Rimasuu, che 'n latinnu se ciamava Rivus Major. Int er paise a gh'é 'n castellu e 4 giese. Rimasuu l'é r paise ciü grossu dopo Muntarussu.
vec_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn